Nikolai Podgornõi

Nikolai Podgornõi (vene keeles Николай Викторович Подгорный, ukraina Микола Вікторович Підгорний; 18. veebruar (vkj 5. veebruar) 1903 Karlovka Poltaava kubermang (tänapäeval Poltava oblast, Ukraina) – 11. jaanuar 1983 Moskva) oli Nõukogude Liidu riigi- ja parteitegelane.

Nikolai Podgornõi oli rahvuselt ukrainlane ja pärit töölisperekonnast. 1917. aastast töötas ta Karlovkas lukksepa õpilasena ja lukksepana. Aastatel 1921–1923 oli ta Karlovka Komsomolikomitee sekretär. 1926. aastal lõpetas ta Töölisfakulteedi ja 1931. aastal Kiievi Toiduainetetööstuse Tehnoloogiainstituudi. 1930. aastal astus ta Üleliidulisse Kommunistlikku (bolševike) Parteisse.

Aastatel 1931–1939 töötas ta suhkrutööstuse ettevõtetes. 1939. aastal sai ta Ukraina NSV toiduainetetööstuse rahvakomissari asetäitjaks. 1940–1942 oli ta Nõukogude Liidu toiduainetetööstuse rahvakomissari asetäitja. 1942–1944 töötas ta Moskva Toiduainetetööstuse Tehnoloogia Instituudi direktorina. 1944–1946 oli Podgornõi Ukraina NSV toiduainetetööstuse rahvakomissari asetäitja. 1946–1950 oli ta Ukraina NSV Ministrite Nõukogu alaline esindaja NSV Liidu Ministrite Nõukogu juures.Подгорный Николай Викторович Время СССР

1950. aasta aprillis määrati ta ÜK(b)P Harkovi oblastikomitee esimeseks sekretäriks. 17. augustil 1953 sai ta Ukraina Kommunistliku Partei Keskkomitee teiseks sekretäriks. 26. detsembrist 1957 kuni 2. juulini 1963 oli Podgornõi Ukraina Kommunistliku Partei Keskkomitee esimene sekretär. 2. juunist 1963 kuni 6. detsembrini 1965 oli ta Nõukogude Liidu Kommunistliku Partei Keskkomitee sekretär.Подгорный Николай Викторович warheroes.ru

4. maist 1960 kuni 24. maini 1977 oli ta Nõukogude Liidu Kommunistliku Partei Keskkomitee Poliitbüroo (kuni 1966. aastani presiidiumi) liige.Подгорный Николай Викторович archontology.org

9. detsembrist 1965 kuni 16. juunini 1977 oli Nikolai Podgornõi NSV Liidu Ülemnõukogu Presiidiumi esimees.Подгорный Николай Викторович praviteli.org

Viited

Kategooria:NSV Liidu Ülemnõukogu Presiidiumi esimehed
Kategooria:NLKP KK Poliitbüroo liikmed
Kategooria:NLKP KK Presiidiumi liikmed
Kategooria:Kahekordsed sotsialistliku töö kangelased
Kategooria:Lenini ordeni kavalerid
Kategooria:Punalipu ordeni kavalerid
Kategooria:Üleliidulise tähtsusega personaalpensionärid
Kategooria:Novodevitšje kalmistule maetud
Kategooria:Sündinud 1903
Kategooria:Surnud 1983